पाएं अपने शहर की ताज़ा ख़बरें और फ्री ई-पेपरडाउनलोड करें
गोडादरा में रहने वाली 17 साल की नाबालिग पर प्रेमी ने दो बार दुष्कर्म किया। घटना की जानकारी मिलने के बाद बदमानी के डर से परिवारवालों ने पुलिस में शिकायत नहीं की। इसके बाद आरोपी नाबालिग को और परेशान करने लगा। अंतत: पिता ने गोडादरा थाने में शिकायत दर्ज कराई। पुलिस ने आरोपी को गिरफ्तार कर लिया है। जानकारी के अनुसार गोडादरा में एक श्रमिक परिवार रहता है।
परिवार में 17 साल की नाबालिग बेटी है। इलाके में रहने वाला राहुल राकेश पाल(25) पिछले 8 माह से नाबालिग से प्रेम करता था। आरोपी राहुल नाबालिग पर दो बार दुष्कर्म करने के बाद उसे ब्लैकमेल करने लगा था। इससे नाबालिग बहुत डर गई थी। परिवारवालों के पूछने पर बेटी से सब कुछ बता दिया। परिवारवालों ने बदनामी के डर से आरोपी के खिलाफ केस नहीं किया। आरोपी अब नाबालिग के घर आकर उसे परेशान करने लगा था। उसकी हरकतों से परेशान होकर पिता ने आरोपी के खिलाफ थाने में शिकायत दर्ज कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn